Eins höldum við til Aqaba þar sem við eigum góðan dag við Rauðahafið og getum jafnvel snorklað eða synt við kóralrifin . Við förum að sjálfsögðu til hinnar fornu klettaborgar Petru sem er ein helsta þjóðargersemi Jórdaníu og ein af sjö nýju undrum veraldar . Petra er arfleið Nabateans þjóðflokksins sem kom sér fyrir í Jórdaníu fyrir meira en 2000 árum síðan og var á sínum tíma dáður fyrir fágaða menningu og glæsilegan arkitektúr . Í ferðinni förum við fram hjá Dana , stærsta friðlandi Jórdaníu , þar sem meðal annars má finna plöntur og dýrategundir frá þremur heimsálfum . Þar má einnig finna úrval fallegra mósaíklistaverka . Við förum ekki frá Jórdaníu án þess að skoða Jerash sem er með stærstu og best varðveittu rómönsku borgum í heimi . Þetta verður menningar - , ævintýra - og landkönnunarferð , þar sem við gefum okkur tíma til að staldra við , næra skynfæri og njóta ilms , birtu og gestrisni þeirra sem landið búa .